Slučajevi Herkula Poaroa.  
  
Agata Kristi je najobjavljivanija autorka svih vremena. Jedino Biblija i Šekspirov opus premašuju ukupni tiraž njenih dela – prodato ih je milijardu na engleskom jeziku i još milijardu u prevodu na stotinu drugih jezika.  
  
Gospodin Šajtana je poznat kao domaćin izvanrednih večernjih prijema. Bez obzira na to, tog čoveka se svi pomalo plaše.  
  
Kada se gospodin Šajtana pohvali Herkulu Poarou kako ubistvo smatra jednim oblikom umetnosti i pozove ga da dođe na večeru i pogleda njegovu „kolekciju“, Poaro nije posebno srećan zbog tog poziva.  
  
I zaista, kako veče odmiče, partija bridža pretvoriće se u mnogo opasniju igru.  
  
„Ovo je jedan od Poaroovih omiljenih slučajeva.“ Agata Kristi  
  
„Najbolja priča o ubistvu u celoj karijeri gospođe Agate Kristi. Ingeniozno!“ Daily Mail