**Marketing web korporacijskog mjesta**

Internet u marketinškoj komunikaciji možemo razmatrati kao medij, oblik komunikacije ili prodaje.  
Putem Interneta poduzeća mogu 24 sata dnevno utjecati na potrošače te u virtualnim prodavaonicama prodavati svoje proizvode ili usluge.

Za marketing korporacijski web potreban je plan.  
Prvo što u planu marketing web mjesta moramo učiniti je utvrditi kojim će se internetskim direktorijima, tražilicama, portalima, diskusijskim skupinama i dostavnim listama prijaviti web mjesto, kako bi osnovne informacije o njemu bile raspoložive na onim mjestima na Internetu koja posjećuje najveći broj korisnika.  
Ciljevi koji će se postaviti planom marketinga moraju biti realistični i specifični, odnosno konkretni.

Aktivnosti plana moraju biti usmjerene prema glavnom cilju, a to je ostvarivanje ekonomskih učinaka odnosno, stvaranje prihoda putem web mjesta.

Cilj ovog seminara je pobliže objasniti najdjelotvornije tehnike marketing korporacijskog web mjesta, čimbenike koji utječu na djelotvornost korporacijskog web mjesta te prednosti i nedostatke oglašavanja putem interneta.