Poštovani,

Školske 2010/11 godine upisao sam se kao redovan student Pravnog fakulteta u Beogradu na prvu godinu studija.

Kako je za upis u sledeću godinu studija potrebno 37 ESPB bodova, a ja imam 36 ESPB bodova, molim da mi izađete u susret i da mi dozvolite upis u drugu godinu studija u statusu samofinansirajućeg studenta.

Zbog finansijskih razloga, primoran sam da pored studiranja radim u isto vreme pa nisam bio u mogućnosti da svoje obaveze na fakultetu izvršavam na vreme.

U nadi sam da ćete uvažiti moju molbu i tako mi omogućiti nastavak studija bez gubljenja godine.