Napredak u informacijskoj i komunikacijskoj tehnologiji kao i najnoviji razvoj u znanosti o učenju osigurao je povoljne prilike za oblikovanje novog okruženja paradigme e-učenja sa sljedećim atributima: učeniku je orijentirana, interaktivna je, lagana za pristup, fleksibilna i moguće je ostvariti na raspodijeljenim računalnim platformama. U vezi s iznesenim e – učenje predstavlja presjek dvaju svjetova i to: svijeta „informacijske i komunikacijske tehnologije“ i svijeta „obrazovanja“. Ovo je dragocjeno i to pogotovo onda kada se koristi kao dio dobro planiranog i organiziranog okruženja obrazovanja, međutim zasigurno e-učenje nije „magična kugla“ koja će zamijeniti i staviti van upotrebe postojeće pedagoške teorije, principe i norme. U tom smislu e-učenje neće eliminirati postojeće obrazovne metode i tehnologije, nego tim više ono mora biti njima primjerena i prikladna nadopuna.