Tražeći pomoć zbog nezgode sa automobilom, koju je usled guste magle doživeo, Majkl Starkveder pojavljuje se na vratima obližnje kuće. Kuca, ali odgovora nema. Hvata kvaku balkonskih vrata i ulazi u sobu u kojoj zatiče čoveka u invalidskim kolicima. Ljubazno mu se obraća i prilazi, ali shvata da je čovek mrtav. U uglu, uplašena i bleda, stoji mlada žena sa pištoljem u ruci. Sve ukazuje na to da je ona počinila ubistvo, a da je neočekivani gost naišao u pogrešnom trenutku i postao svedok nemile scene. Međutim, neznancu je sve suviše logično i jednostavno, pa se upušta u ličnu istragu ubistva…