**Poslovne web aplikacije – tehnologije,  
primjeri, prednosti, nedostaci**

U posljednjih nekoliko godina poslovanje tvrtki širom svijeta sve više se 'seli' na Internet. Takva je konstatacija razumljiva ukoliko imamo u vidu sve prednosti povezane okoline u kojoj svaki zaposlenik, suradnik tvrtke ili korisnik njezinih proizvoda i usluga može svoj posao obaviti s bilo kojeg mjesta na svijetu brzo, učinkovito i jeftino koristeći upravo web aplikaciju.  
Snažan utjecaj na promjenu načina poslovanja imao je razvoj informacijske tehnologije, koji pruža tehnološku potporu za uvođenje organizacijskih promjena u poslovanju poduzeća, a primjena elektroničkog poslovanja utjecala je na razvoj potpuno novih modela poslovanja. Sve se više koriste različiti oblici elektroničkog poslovanja između tvrtki, a u porastu je i promjena poslovanja u pokretu. Prepoznate su prednosti uvođenja elektroničke uprave, ali su istovremeno i otvorena pitanja koja se odnose na probleme sigurnosti, privatnosti i etike na Internetu. (Čerić, Varga, 2004.)  
U daljnjem čitanju ovog seminarskog rada uvidjet ćete mnoga objašnjenja poslovnih web aplikacija, njihovu primjenu, princip i način korištenja te sve prednosti navedenih aplikacija kao i njihove nedostatke.