**U Nišu minut ćutanja za apsolventski staž**  
Protest na Trgu kralja Milana u Nišu počeo je “komemorativno”: minutom ćutanja za apsolventski staž, koji je ukinut ove godine i sada se naplaćuje. Na protestu, koji je organizovan preko društvenih mreža, okupilo se oko 300 studenata, mahom sa Ekonomskog fakulteta, odakle je i potekla inicijativa za ovaj protest. Po rečima protestanata iz Niša, nezadovoljstvo studenata se neće stišati, pa će ponovo izaći na ulice 6. oktobra. Studenti iz Niša traže da se u Zakon vrati apsolventski staž i jedan ukinuti ispitni rok.