**Stvaranje dinamičkih web stranica**

Krajem 20.-og i početkom 21. stoljeća sve veća potreba korisnika za pristupom raznolikom sadržaju putem Interneta dovela je do ubrazanog razvoja internetskih tehnologija. Internetske tehnologije su spoj mrežne infrastrukture i programskih rješenja koja omogućuju komunikaciju putem mreže Internet. Potreba za uvođenjem dinamičkog sadržaja u web aplikacije dovela je do razvoja složenih internetskih tehnologija. Web aplikacijama smatraju se aplikacije koje omogućuju prikaz dinamičkog sadržaja. Dinamički sadržaj podrazumijeva podatke na web stranici koji se mijenjaju za vrijeme korištenja web stranice. Postupak izgradnje dinamičkih web stranica složen je i dugotrajan posao, a u ovom seminaru pokušat ćemo na što bolji način detaljno objasniti načine i mogućnosti stvaranja dinamičkih web stranica.

**1. DINAMIČKE WEB STRANICE**

**Web dokumenti se dijele u sljedeća tri tipa:**

**Statički web dokumenti  
Dinamički web dokumenti  
Aktivni web dokumenti**

**Dinamičke stranice** su ugrađeni programi koji omogućuju automatske promjene nekih podataka na stranicama bez intervencije autora stranice (ugrađene skripte ili postoji povezanost s nekom pozadinskom aplikacijom ili bazom podataka).  
Web tehnologije za stvaranje dinamičkih i interaktivnih Web stranica su:

***DHTML (Dynamic HTML) tehnologije***- kombinacija [HTML](https://www.seminarski-diplomski.co.rs/INTERNET-WEB/HTML.html)-a, skriptnih jezika ([JavaScript](https://www.seminarski-diplomski.co.rs/INTERNET-WEB/JavaScript%20.html), VBScript, Jscript), [stilskih predložaka](https://www.seminarski-diplomski.co.rs/INTERNET-WEB/UpotrebaCSS.html)(style sheets)  
Ostale tehnologije temeljene na klijentu (***client-side technology***): ActiveX, Java appleti  
Tehnologije temeljene na poslužitelju (***server-side technology***): CGI skripte, PHP Java servleti, JSP (Java Server Pages), [ASP (Active Server Pages)](https://www.seminarski-diplomski.co.rs/INTERNET-WEB/ASP.html).

U daljnjem tekstu objasniti ćemo kakve nam mogućnosti pruža svaka od navedenih tehnologija.